b"\n_START_ARTICLE_\nYves Saint-Laurent\n_START_SECTION_\nBiografia\n_START_PARAGRAPH_\nNascut l'1 d'agost de 1936 a Or\xc3\xa0 (Alg\xc3\xa8ria), amb 18 anys va entrar a treballar en la signatura Christian Dior, on va reempla\xc3\xa7ar el mateix Dior al capdavant de la seva firma dos anys despr\xc3\xa9s, convertint-se en el modista m\xc3\xa9s jove de l'alta costura francesa. _NEWLINE_La seva carrera en la casa Dior va concloure l'any 1960 quan va ser cridat per complir amb el servei militar franc\xc3\xa8s. El 1962 va finalitzar les seves obligacions amb la mil\xc3\xadcia, i en lloc de tornar a la casa Dior va fundar la seva pr\xc3\xb2pia empresa, Yves Saint Laurent. _NEWLINE_Saint-Laurent ha passat a la hist\xc3\xb2ria com el primer dissenyador de moda que ha exposat en un museu, el Metropolitan Museum de Nova York. _NEWLINE_Anunci\xc3\xa0 la seva retirada del disseny al gener de 2002. Va morir l'1 de juny de 2008 a Par\xc3\xads (Fran\xc3\xa7a) a l'edat de 71 anys._NEWLINE_El 2009 es va subhastar la seva col\xc2\xb7lecci\xc3\xb3 privada d'art, assolint preus r\xc3\xa8cords."